**KDY-Nivå Vinter Cup 2018-19**

**Sejladsbestemmelser**

Sejladserne afholdes for at skabe træningsmuligheder for J/80 sejlere på Sundet. De afholdes hver søndag fra den 21. oktober til 14. april. Det tilstræbes at kunne starte omkring kl. 10. Det forventes, at bådene er i havn ca. kl. 13.

**Regler**

Der sejles efter Kapsejladsreglerne 2017-2020 inkl. Dansk Sejlunions forskrifter,

J/80 klubbens regler, dog undtaget krav om påhængsmotor ombord og mandskabsvægtgrænse.

**Meddelelser til deltagerne**

Meddelelser til deltagerne vil blive udsendt til deltagerne via mail eller via telefon fra stævneleder Christian Caspersen 22 21 22 46

På vandet kan baneledelsen som service benytte VHF radioer til at kommunikere med deltagerne vedr. starterne mm.

Deltagerne kan modtage disse informationer på VHF kanal 72.

Manglende udsendelse af information eller manglende modtagelse af information kan ikke være grundlag for protest.

**Tilmelding/deltagergebyr/Skippermøde//Vindstyrke interval**

Bådene tilmeldes via dette link: ------------------------------- med bl.a. følgende oplysninger: bådens sejlnummer, bådens ejer/klub, skipperens navn/klub, samt e-mail og mobiltelefon nummer.

Tilmeldingsgebyr for hele Vinter Cup er 1.000 kr., som betales samtidig med tilmeldingen ved brug af Dankort/kreditkort eller mobilepay 2710 8754.

Der afholdes ikke skippermøder før sejladserne.

Såfremt vejrliget betinger det, kan dommerne aflyse en sejlads. Sejladserne skal ikke forventes startet hvis vindstyrken er under 2m/sek. eller over 10-12 m/sek. afhængig af vindretning og bølgeforhold.

**Dommerbåd**

Dommerbåden er Freja fra Nivå.

**Starten**

3 min. før første start (varsel) lydsignal og J/80 klasseflag sættes

2 min før første start (klar) lydsignal og P sættes

1 min. før første start (langt lydsignal) og P nedhales

0 min. (start) lydsignal og J80 klasseflag nedhales.

Ved for tidlig start tilbagekaldes bådene individuelt (på kanal 72) med lydsignal og X sættes.

Ved generel tilbagekaldelse anvendes lydsignal og 1. lighedsstander.

Både, som ikke stiller til start, vil blive noteret som ikke deltaget (DNC).

**Startlinje / Mållinje / Deltagernummer**

Startlinje og mållinje er mellem orange flag på dommerbåd og udlagt banemærke (orange jordbær). Der anvendes ikke deltagernumre, men sejlnummeret skal være i overensstemmelse med bådens byggenummer.

**Banen**

Banen bliver lagt midt mellem Nivå Havn og Rungsted Havn. Der udlægges et topmærke i vindens retning. Topmærket er gult kugleformet mærke eller ”rødt jordbær”. Topmærke og bundmærke (indgår i start-/mållinje) holdes om bagbord. Efter anden omsejling er der måltagning mellem orange flag på dommerbåd og startlinjemærket.

Det tilstræbes, at banen kan gennemsejles på ca. 15 min.

**Gate**

Der kan udlægges et hvidt ”jordbær” i forlængelse af startlinjen. Efter første omsejling af banen er det valgfrit at runde dette mærke om styrbord eller startlinjemærket (orange ”jordbær”) om bagbord.

**Afvigermærke**

Der kan udlægges et afvigermærke i form af et ”jordbær” ud for topmærket vinkelret på banesiden. Afvigermærket skal rundes om bagbord.

**Sikkerhed**

Sejlads om vinteren kræver ekstra opmærksomhed på sikkerheden, da der ved lav vandtemperatur meget hurtigt kan opstå en nødsituation. Der er derfor disse skærpede sikkerhedskrav:

* Minimum besætning er 3 personer.
* Alle deltagere skal inden udsejling være registeret i logblad på havnen (navn/klub/mobil/mail)
* Alle deltagere skal bære svømmevest så længe båden er let.
* Nødberedskab
	+ Alle deltagende både og RIB indgår i nødberedskabet. En mand over bord betragtes som en nødsituation.
	+ Ved nødsituationer indstilles al kapsejlads.
	+ VHF er obligatorisk for alle både, og man skal lytte på VHF kanal 72, som også bruges i forbindelse med nødsituationer.
	+ Alle både skal være udstyret med nødhjælpskasse.
	+ Alle både skal være udstyret med min. 2 hvide håndblus.
* En båd, der udgår af en sejlads, skal informere kapsejladskomitéen om det hurtigst muligt.

Det er den enkelte besætning, der skal vurdere og beslutte, om den er i stand til at sejle forsvarligt under de givne vejrforhold, herunder kombinationen af vindstyrke, lufttemperatur, vandtemperatur, is, bølger, nedbør, sigtbarhed samt besætningens påklædning og udstyr.

**Strafsystem**

Regel 44.1 ændres, så to-runders straffen erstattes af en en-runde-straf.

**Tidsfrister**

Både som ikke er startet fire minutter efter startsignalet vil blive noteret som ikke startet (DNS). Både som ikke fuldfører senest fem minutter efter første båd, vil blive noteret som ikke fuldført (DNF).

**Protester og anmodning om godtgørelse**

Protester skal tilkendegives med protestflag og dommerbåden skal informeres ved målgang. Protesterne afgøres i Nivå havn af banelederen umiddelbart efter dagens sejladser.

**Pointgivning**

Der anvendes lavpointsystem. DNF, DSQ, DNS får point som sidst gennemførende båd plus 1, mens DNC får point som antal tilmeldte plus 1. Der er ingen fratrækkere.

**Præmier**

Der uddeles præmier til de tre bedste placerede både ved udgangen af hver måned, og der uddeles overalt præmier ved sæsonens afslutning.

**Ansvarsfraskrivning**

Alle deltager på egen risiko.

Den arrangerende myndighed påtager sig intet ansvar for materielskade, personskade eller dødsfald, der opstår som følge af eller før, under eller efter sejladserne.

**Forsikring**

Hver deltagende båd skal være omfattet af en gyldig tredjepartsforsikring fra et anerkendt dansk forsikringsselskab. Kopi af gyldig/betalt forsikring skal sendes til cc@2cc.dk samtidig med tilmeldingen.

**Afslutning**

Ved sæsonens afslutning mødes vi og evaluerer sejladserne og uddeler de gennemgående præmier.

**INFORMATION.**

Hvis du har spørgsmål kan du sende en mail til Christian Caspersen cc@2cc.dk

2018-10-11 – Christian Caspersen (NBL) / Dan Ibsen (KDY)